laion/Wikipedia-Exotic huggingface dataset:
ჰელსინკის მეტროპოლიტენი

ჰელსინკის მეტროპოლიტენი ან შემოკლებით ჰელსინკის მეტრო (ფინურად Helsingin metro, შვედურდ Helsingfors metro) — მეტროსისტემა ფინეთის ქალაქ ჰელსინკიში. ესაა მსოფლიოში ყველაზე ჩრდილოეთით მდებარე და ამ ეტაპზე ფინეთში ერთადერთი მეტროპოლიტენი. 27-წლიანი დაგეგმარებისა და მშენებლობის შემდეგ მეტროს საჯაროდ გახსნა 1982 წლის 2 აგვისტოს მოხდა . მეტროს ჰელსინკის საქალაქო ტრანსპორტის უწყება მართავს (HKL). მეტროსისტემა 21,1 კილომეტრის სიგრძის ხაზს მოიცავს 17 სადგურით. ქსელი ქალაქის გარეუბნებს ცენტრთან აკავშირებს. სტატისტიკური მონაცემებით, მგზავრთა წლიური ნაკადი 50 მლნ-ს აჭარბებს. 1971: «ჰერტონიემი» — დეპო «როიჰუპელტო» (სატესტო გზა) 1 ივნისი 1982: «ჰაკანიემი» — «იტიაკესკუსი» (პიკის საათში) 1 ივლისი 1982: «რაუტატიენტორი» — ჰაკანიემი (პიკის საათში) 2 აგვისტო 1982: გახსნის ოფიციალური ცერემონია 1 მარტი 1983: «კამპი» — ცენტრალური რკინიგზის სადგური 1 სექტემბერი 1984: გაიხსნა სადგური «სიორნიაინენი» 21 ოქტომბერი 1986: «იტიაკესკუსი» — «კონტულა» 1 სექტემბერი 1989: «კონტულა» — «მელუნმიაკი» 16 აგვისტო 1993: «რუოჰოლახტი» — «კამპი» 1 მარტი 1995: გაიხსნა სადგური «კაისანიემი» 31 აგვისტო 1998: «იტიაკესკუსი» — «ვუოსაარი» 1 იანვარი 2007: ღია სადგური «კალასატამა» მეტროპოლიტენების სია ჰელსინკის საქალაქო ტრანსპორტი დაარქივებული 2012-09-27 საიტზე Wayback Machine. ჰელსინკის მეტრო — ფინეთის რკინიგზის საზოგადოება
მეტაფორა

მეტაფორა (ბერძნ.: metaphora - გადატანა) — მხატვრული გამოსახვის სტილისტიკური ხერხი. პოეტურად შესაძლებელს, დასაშვებს, ასოციაციებითა თუ კონტრასტით, ანალოგიებით წარმოსადგენს ემყარება ან აგებულია სიტყვათა გადატანით მნიშვნელობაზე. „შენ ფრთამოღუღუნეს ჟამთა სიმაღლეზე, ჩვენი საუკუნე გიცავს, უახლესი“ (გალაკტიონი) მეტაფორაში საგნებსა და მოვლენებს მიწერილი აქვთ ისეთი თვისება, რომელიც მათ არ ახასიათებთ, მაგრამ პოეტურად დასაშვებია. ხანდახან მისი გამოცნობა ძნელია. არისტოტელე ამბობდა: „თუ სათქმელი შედგება მეტაფორისგან, იგი გამოცანაა“. გამოარჩევენ ოთხი ტიპის მეტაფორას: როდესაც უსულო საგანის თვისება გადატანილია სულიერ საგანზე (ოქროს გული, რკინის კაცი). სულიერი საგნის თვისება გადატანილია უსულო საგანზე („ჩაფიქრებულა მთაწმინდა“ ან „ვინ იცის მტკვარო რას ბუტბუტებ“). უსულო საგნის თვისება გადატანილია უსულო საგანზე (ვერცხლის ნაკადული, რკინის ნიაღვარი). სულიერი საგნის თვისება გადატანილია სულიერ საგანზე (შენ ხმელო კაცო, წარბშეკრულო ხშირად და მკაცრო, / აქიმო წყლულის და ქადაგო გაზაფხულისა . . . მ. ლებანიძე) ენის წარმოშობა Stefano Arduini (2007). (ed.) Metaphors, Roma, Edizioni di Storia e Letteratura. Aristotle. Poetics. Trans. I. Bywater. In The Complete Works of Aristotle: The Revised Oxford Translation. (1984). 2 Vols. Ed. Jonathan Barnes. Princeton, Princeton University Press. I. A. Richards. (1936). The Philosophy of Rhetoric. Oxford, Oxford University Press. Max Black (1954). Metaphor, Proceedings of the Aristotelian Society, 55, pp. 273–294. Max Black (1962). Models and metaphors: Studies in language and philosophy, Ithaca: Cornell University Press. A short history of metaphor Audio illustrations of metaphor as figure of speech Center for the Cognitive Science of Metaphor Online დაარქივებული 2004-06-03 საიტზე Wayback Machine. Critical Inquiry (Autumn 1978) Special Issue: On Metaphors დაარქივებული 2011-08-21 საიტზე Wayback Machine. Top Ten Metaphors of 2008
მითი

მითი (ბერძ. mythos – თქმულება, გადმოცემა) — უძველესი კოლექტიური, ფანტასტიკური, ხალხური თქმულება ქვეყნის გაჩენის, სიცოცხლის წარმოშობის, ბუნების ძალთა, ღმერთების და გმირების მოქმედების შესახებ. რაც ხასიათდება კონკრეტული პერსონიფიკაციითა და გასულიერებით. მითში მხატვრულადაა წარმოდგენილი ადამიანის პრიმიტიული წარმოდგენები სამყაროზე, ბუნების საიდუმლოების აუხსნელობით გამოწვეული შიშისა და უძლურების გრძნობა (მითი არგონავტებზე, ამირანის შესახებ და ა.შ.). Миф.Ру Лосев А. Ф. Диалектика мифа დაარქივებული 2013-08-10 საიტზე Wayback Machine. მითის ფენომენი დაარქივებული 2010-03-04 საიტზე Wayback Machine.
სანკიულოტები

სანკიულოტები (ფრანგ. Sans-culotte — მოკლე შარვლის გარეშე) — საფრანგეთის რევოლუციის დროს შემოღებული ტერმინი. პირველად გამოიყენეს 1790 წელს. არისტოკრატები სანკიულოტებს დაცინვით უწოდებდნენ თავიანთ პოლიტიკურ მოწინააღმდეგეებს − ქალაქის ღარიბთა წარმომადგენლებს, რომლებსაც უხეში ქსოვილისაგან შეკერილი გრძელი შარვლები ეცვათ (განსხვავებით ბურჟუაზიისაგან, რომლებიც მოკლე შარვლებსა და აბრეშუმის წინდებს ატარებდნენ). შემდგომში „სანკიულოტი“ პატრიოტის, რევოლუციონერის აღმნიშვნელ ტერმინად იქცა. sansculotte ენციკლოპედია „ბრიტანიკაზე“. (ინგლისური) sansculotte. (ინგლისური)
პროფესორი

პროფესორი (ლათ. professor – მასწავლებელი) — სამეცნიერო წოდება, რომელსაც ანიჭებენ უმაღლესი სასწავლებლების ყველაზე უფრო კვალიფიციურ მასწავლებლებს (აგრეთვე სამეცნიერო-კვლევით დაწესებულებათა მეცნიერ-თანამშრომლებს, რომლებიც ხელმძღვანელობენ სამეცნიერო-კვლევით მუშაობას); ამ წოდების მქონე პირი. ტერმინი პროფესორი შემოიღეს რომის იმპერიაში (ძველი წელთაღრიცხვის I საუკუნე — ახალი წელთაღრიცხვის V საუკუნიას დასასრული) გრამატიკოსთა და რიტორთა სკოლების მასწავლებელთა აღსანიშნავად. ადრეულ შუა საუკუნეებში პროფესორს უწოდებდნენ სასულიერო სკოლების, XII საუკუნიდან უნივერსიტეტების მასწავლებლებს. ასისტენტ-პროფესორი — უმაღლესი საგანმანათლებლო დაწესებულების აკადემიური თანამდებობა; სრული პროფესორი — უმაღლესი საგანმანათლებლო დაწესებულების აკადემიური თანამდებობის მქონე პირი, რომელიც უძღვება სასწავლო პროცესს და ხელმძღვანელობს სტუდენტების სამეცნიერო-კვლევით მუშაობას. ↑ ქართული საბჭოთა ენციკლოპედია, ტ. 8, თბ., 1984. — გვ. 218. ↑ ასისტენტ-პროფესორი – საქართველოს საკანონმდებლო ტერმინთა ლექსიკონი ↑ სრული პროფესორი – საქართველოს საკანონმდებლო ტერმინთა ლექსიკონი
მაგდებურგი

მაგდებურგი (გერმ. Magdeburg) — გერმანიის ერთ-ერთი ისტორიული ქალაქი, საქსონია-ანჰალტის მხარეში. მასში 1 წლით დატუსაღებული იყო XVIII საუკუნის გამოჩენილი ქართველი მწერალი დავით გურამიშვილი, რომელიც ტყვედ რუსეთ-პრუსიის ომში ჩავარდა. 1990 წელს გერმანიის გაერთიანების შემდეგ, მაგდებურგი საქსონია-ანჰალტის დედაქალაქი გახდა. ქალაქის დიდი ნაწილი და მისი ცენტრი თანამედროვე სტილში ხელახლა ააშენეს. ყოფილი აღმოსავლეთ გერმანიის მხარეებს შორის მისი ეკონომიკა ერთ-ერთი ყველაზე სწრაფად მზარდია. 2005 წელს ქალაქმა სიმბოლური თარიღი, დაარსების 1200 წლისთავი იზეიმა. გერმანიის დიდი ქალაქების სია ოფიციალური საიტი დაარქივებული 2011-05-25 საიტზე Wayback Machine. (ინგლისური) IKUS - the intercultural Students of Magdeburg დაარქივებული 2019-04-01 საიტზე Wayback Machine. (ინგლისური) (გერმანული) History society of Magdeburg and surround e.V. დაარქივებული 2019-10-22 საიტზე Wayback Machine. tramway in Magdeburg (ინგლისური) (გერმანული) ↑ Zur Situation der Städte. დაარქივებულია ორიგინალიდან — 2 ნოემბერი 2014. ციტირების თარიღი: 2 November 2014
მოთხრობა

მოთხრობა — საშუალო ზომის ეპიკური ნაწარმოები; ხასიათდება თემატური მრავალფეროვნებით (ისტორიული, საყოფაცხოვრებო, სოციალური, სათავგადასავლო, დიდაქტიკური). შუალედური ადგილი უჭირავს ნოველასა და რომანს შორის; გამოიკვეთა XIX საუკუნეში. ფართოდ გავრცელებული ლიტერატურული ფორმაა რუსეთში (გოგოლი, ტურგენევი, ტოლსტოი, ჩეხოვი, კუპრინი. ქართულ ლიტერატუტაში: ილია, ვაჟა, ყაზბეგი, კლდიაშვილი, ნინოშვილი, ჯავახიშვილი და სხვა.). (1997) რედ. Browns, Julie: Ethnicity and the American Short Story. New York: Garland.  Dillard, Annie. (1990). The Writing Life. Harper Perennial. ISBN 0-06-016156-6 (2000) რედ. Gelfant, Blanche: The Columbia Companion to the Twentieth-Century American Short Story. Columbia University Press. ISBN 9780231110983.  (1995) რედ. Hart, James: Oxford Companion to American Literature. Oxford University Press. ISBN 978-0-19-506548-0.  The Short History of the Short Story by William Boyd დაარქივებული 2012-02-13 საიტზე Wayback Machine. Writing Your Own Short Story - Jon Mueller, Professor of Psychology, North Central College დაარქივებული 2022-04-03 საიტზე Wayback Machine.
ელექტრა

ელექტრა (ბერძნ.: Ηλέκτρα) — ბერძნულ მითოლოგიაში არგოსიელი დედოფლისწული; მეფე აგამემნონისა და დედოფალი კლიტემნესტრას ქალიშვილი; იფიგენეიას, ქრიზოთემისისა და ორესტეს და. სოფოკლეს და ევრიპიდეს ამავე სახელწოდების ტრაგედიების მთავარი გმირი. ფსიქოლოგიური კონცეფცია "ელექტრას კომპლექსი" მის სახელს ატარებს.
ელექტრა (მრავალმნიშვნელოვანი)

ელექტრა ბერძნულ მითოლოგიაში აგამემნონისა და კლიტემნესტრას ქალიშვილი იყო. სიტყვა ელექტრა ასევე შეიძლება აღნიშნავდეს: ელექტრა (პლეადა), ერთ-ერთი პლეადელი ელექტრა, ოკეანიდი ელექტრა, ერთ-ერთი დანაიდთაგან, დანაუსისა და პოლიხოს ქალიშვილი. მან იქორწინა (და მოკლა) პრეისთენე, ეგიპტუსისა და კალიადნეს ვაჟი. ელექტრა (სოფოკლე), სოფოკლეს პიესა ელექტრა (ევრიპიდე), ევრიპიდეს პიესა ელექტრა (ოპერა), რიხარდ შტრაუსის ოპერა ელექტრა (თეოდორაკისი), ოპერა მიკის თეოდორაკისის მიერ ელექტრა (ფილმი), მიქაელ კაკოიანისის ფილმი ელექტრა (კომიქსი), მარველ კომიქსის გმირი ელექტრა (2005 წლის ფილმი), მარველის გმირზე დაფუძნებული ფილმი ელექტრა (მომღერალი), რუსულ ესტრაზდაზე
მონოლოგი

მონოლოგი (ბერძნ. monos – „ერთი“ და logos – „სიტყვა“) — მხატვრული ნაწარმოების მოქმედი პირის ვრცელი სიტყვა, რომლითაც პერსონაჟი მიმართავს თავის თავს, სხვა მოქმედ პირებს ან მაყურებელს. მასში გადმოცემულია გმირის სულიერი განწყობილება. მასში იხსნება პერსონაჟის სულიერი სამყარო, მისი ხასიათი, ზოგჯერ მოქმედების განვითარების ქარგა.
მოტივი

მოტივი: (ფრანგ. motif) კონკრეტიზააციის მოვლენების სქემა სიუჟეტში. მოტივის შინაარსი (მაგ.: პერსონაჟის სიკვდილი, ანდერძის შედგენა და ა.შ.) არ მეტყველებს მისი მნიშვნელობის შესახებ. მოტივი განისაზღვრება ნაწარმოების ფაბულაში მისი სულით: მთავარი (ლაიტმოტივი) და მეორეხარისხოვანი. არსებობს ძირითადი მოტივები: სასიყვარულო სამკუთხედი, ღალატი-შურისძიება, ცალმხრივი სიყვარული.
კვეტა

კვეტა — ქალაქი პაკისტანში, ბელუჯისტანის პროვინციული ადმინისტრაციული ცენტრი. 1,001,205 მცხოვრები (2017). რკინიგზის სადგური. მნიშვნელოვანი სავაჭრო-სატრანსპორტო პუნქტი. კვების, ქიმიური მრეწველობის, სარემონტო სახელოსნოები. 1935 წლის მიწისძვრის შემდეგ ქალაქი თითქმის ხელახლა გაშენდა. კვეტის რკინიგზის სადგური კვეტის ბაზარი კვეტის აეროპორტი შეგიძლიათ იხილოთ მედიაფაილები თემაზე „კვეტა“ ვიკისაწყობში. ოფიციალური საიტი ↑ POPULATION SIZE AND GROWTH OF MAJOR CITIES. დაარქივებულია ორიგინალიდან — 2018-12-25. ციტირების თარიღი: 2018-11-26. ↑ DISTRICT WISE CENSUS RESULTS CENSUS 2017 (PDF). Pakistan Bureau of Statistics (2017). დაარქივებულია ორიგინალიდან — 2017-08-29. ციტირების თარიღი: 2018-03-29
Made in Europe

Made in Europe — ინგლისური მძიმე როკ ჯგუფ Deep Purple-ის მიერ 1975 წლის უკანასკნელ კონცერტებზე ჩაწერილი ალბომი. ამ პერიოდში ჯგუფში ჯერ კიდევ უკრავდა რიჩი ბლეკმორი. ალბომი გამოვიდა 1976 წელს, ჯგუფის დაშლის შემდეგ. დისკი შედგენილი იქნა გრაცის (4 აპრილი), ზააბრიუკენის (5 აპრილი) და პარიზის (7 აპრილი) კონცერტებისგან. თუმცა, როგორც ცნობილია, მასალის დიდი ნაწილი ზაარბრიუკენის შოუდან არის აღებული. ასევე ცნობილი იყო, რომ ჩანაწერებს სტუდიაში დაამატეს ინსტრუმენტები. დაახლოებით 20 წლის განმავლობაში Come Taste the Band არ გამოიცემოდა აშშ-ში, მაგრამ 2007 წლის 31 ივლისს ლეიბლმა Friday Music იგი ოფიციალურად გამოუშვა. მიუხედავად იმისა, რომ ლეიბლის საიტიდან ცნობილია, თითქოს ეს არის ციფრული რემასტერი, უცნობია, რა წყარო იქნა გამოყენებული რემასტერისთვის. ამასთან, EMI-სგან ცნობილი იყო, რომ წლების განმავლობაში ამ ალბომის ორიგინალური ფირები დაკარგული იყო. ყველა სიმღერის ავტორები: რიჩი ბლეკმორი და დევიდ კოვერდეილი, გარდა აღნიშნულისა: ჯონ ლორდი - ორგანი, კლავიშები რიჩი ბლეკმორი - ელექტრო გიტარა დევიდ კოვერდეილი - ვოკალი გლენ ჰიუზი - ბას გიტარა და ვოკალი იენ პეისი - დასარტყმელი საკრავები ↑ Raiteri, Stephen. Made in Europe AllMusic-ზე
კიდანები

კიდანები, ხატაელები — მონღოლური ჯგუფის ტომები, რომლებიც უძველეს დროს მომთაბარეობდნენ ახლანდელი შიდა მონღოლეთისა და მონღოლეთის სრულ ტერიტორიაზე. ცნობილები არიან მე-4 საუკუნიდან. 907 წელს ტომის ბელადმა ილა-აბუგიმ თავი კიდანების იმპერატორად გამოაცხადა, დაიმორჩილა მეზობელი ტომები, გააფართოვა თავისი იმპერია დასავლეთით და ჩრდილოეთით, ხოლო 926 წელს სახელმწიფოს დაერქვა დიდი ლიაო, 983 წელს — კიდანების დიდი სახელმწიფო, ხოლო 1066 წელს კვლავ დიდი ლიაო. ლიაოს სახელმწიფო ერთ-ერთი უძლიერესი სახელმწიფო იყო აღმოსავლეთ აზიაში. 1005 წლიდან მას ჩინეთი უხდიდა ყოველწლიურ ხარკს. ლიაოს სახელმწიფო 1125 წელს გაანადგურეს ჯურჯენებმა. კიდანების ნაწილი გადასახლდა დასავლეთით, შუა აზიაში (ყარაკიდანები, ყარახატაელები). ქართული საბჭოთა ენციკლოპედია, ტ. 5, თბ., 1980. — გვ. 504.
იაკუტები

იაკუტები (იაკუტ.: Саха) — ერი, იაკუტიის ავტონომიური რესპუბლიკის მკვიდრი მოსახლეობა. ცალკეულ ჯგუფებად ცხოვრობენ კრასნოიარსკის მხარის ჩრდილოეთ რაიონებში, მაგადანის, სახალინის და ამურის ოლქებში. საერთო რაოდენობა 296 000, მათ შორის იაკუტიის ავტონომიურ რესპუბლიკაში 286 000 (1970 წლის აღწერა). იაკუტური ენა განეკუთვნება თურქული ენების ჩრდილო-აღმოსავლურ ჯგუფს. არქეოლოგიური და ეთნიკურ მონაცემებით იაკუტები ჩამოყალიბდნენ ბაიკალისპირეთიდან გადმოსახლებული სამხრეთ თურქულენოვანი ტომების მიერ ადგილობრივი ტომების ასიმილაციის შედეგად. ვარაუდობენ, რომ იაკუტების სამხრეთ წინაპართა ბოლო ტალღამ შუა ლენაზე XIV-XV საუკუნეებში შეაღწია. ზოგიერთი ლოკალური ჯგუფი, მაგალითად ჩრდილო-დასავლეთ მეირმეები, შედარებით ახალია, რომელიც წარმოიქმნა ევენკების ცალკეული ჯგუფების ცენტრალური რაიონებიდან გამოსულ იაკუტებთან შერევის შედეგად. რუსეთთან შეერთებამ (XVII საუკუნის 20-30ანი წლები) დააჩქარა იაკუტების სოციალ-ეკონომიური და კულტურული განვითარება და ცალკეული ტომების ერთმანეთთან დაახლოება. XVII-XIX საუკუნეებში იაკუტების მთავარი საქმიანობა იყომსხვილფეხა მესაქონლეობა, მიწათმოქმედება და თევზჭერა. ხელოსნობიდან განვითარებული იყო მჭედლობა. ცხოვრობდნენ ე.წ. ბალაგანში (იურტა). XVIII საუკუნის მეორე ნახევარში იაკუტების უმრავლესობამ ქრისტიანობა მიიღო, მაგრამ დიდხანს იყო შემორჩენილი შამანისტური რწმენა-წარმოდგენები. სოციალური განვითარების პროცესში ძირფესვიანად გარდაიქმნა იაკუტების ეკონომიკა, ყოფა და კულტურა. Leontʼeva, Sargylana (2002) "Comments on Ойуун Уол 'shaman fellow': a Yakut historical legend." In John M. Clifton and Deborah A. Clifton (eds.), Comments on discourse structures in ten Turkic languages p. 287-291. St. Petersburg, Russia: SIL International. International Business Publications (ed.) (2001) Sakha Yakut Republic Regional Investment and Business Guide (US Government Agencies Business Library) (3rd ed.) International Business Publications, USA, ISBN 0-7397-9012-9 Opyt Etnograficheskogo Issledovaniya (ed.) (1993) Yakuty (The Yakuts, text in Russian, w/illustrations) Opyt Etnograficheskogo Issledovaniya, Moscow იაკუტიური ენის საიტი, ლექსებითა და სიმღერებით დაარქივებული 2017-09-22 საიტზე Wayback Machine. იაკუტიის ახალი ამბების გვერდი იაკუტიის საზოგადოების მოკლე აღწერა დაარქივებული 2005-03-24 საიტზე Wayback Machine. იაკუტიის ეთნიკური ჯგუფები დაარქივებული 2006-10-18 საიტზე Wayback Machine.
ბურიატეთი

ბურიატეთის რესპუბლიკა, ბურიატეთი (ბურ. Буряад Улас) — რუსეთის ფედერაციის სუბიექტი. შედის ციმბირის ფედარალურ ოკრუგში. დედაქალაქია ულან-უდე. ჩრდილოეთით და დასავლეთით (აკვატორიით ბაიკალის ტბასთან) რესპუბლიკა ესაზღვრება ირკუტსკის ოლქს, შორეულ დასავლეთით ძალიან მოკლე მანძილით გადის საზღვარი რესპუბლიკა ტუვასთან, სამხრეთით გადის სახელმწიფო საზღვარი მონღოლეთთან, აღმოსავლეთით — საზღვარი იმიერბაიკალეთის მხარესთან. შეიქმნა 1923 წლის 30 მაისს. ქართული საბჭოთა ენციკლოპედია, ტ. 2, თბ., 1977. — გვ. 577-579. ვიკისაწყობში არის გვერდი თემაზე: ბურიატეთი
კარელიის რესპუბლიკა

კარელიის რესპუბლიკა კარელია (კარ. Karjalan tazavaldu აგრეთვე შეიძლება ვარიანტი Karjalan respubliekku) — რუსეთის ფედერაციის სუბიექტი (კონსტიტუციის მიხედვით სახელმწიფო), ჩრდილო-დასავლეთის ფედერალური ოკრუგის შემადგენლობაშია. კარელიის შრომითი კომუნა, რომლის სამართლიან მემკვიდრედ წარმოადგენს თანამედროვე კარელიის რესპუბლიკა, შეიქმნა 1920 წლის 8 ივნისს. რესპუბლიკის დედაქალაქი - ქ. პეტროზავოდსკი (კონსტიტუციის თანახმად დღემდე არ არის მიღებული სპეციალური კანონი დედაქალაქის სტატუსის შესახებ) ესაზღვრება მურმანსკის, არხანგელსკის, ვოლოგდის, ლენინგრადის ოლქებს, აგრეთვე ფინეთს. 2010 წლის აღწერის მიხედვით რესპუბლიკის მოსახლეობის 82.2%–ს ეთნიკური რუსები შეადგენენ, ხოლო კარელები მხოლოდ – 7.4%. სხვა ეთნიკური ჯგუფებია: ბელარუსები (3.8%), უკრაინელები (2%), ფინელები (1.4%), ვეფსები (0.5%) და სხვა – 0.5%. ქართული საბჭოთა ენციკლოპედია, ტ. 5, თბ., 1980. — გვ. 401—403. ვიკისაწყობში არის გვერდი თემაზე: კარელიის რესპუბლიკა (ინგლისური) (რუსული) (ფინური) Official website of the Republic of Karelia დაარქივებული 2013-10-30 საიტზე Wayback Machine. (ინგლისური) (რუსული) (ფინური) Karelia.ru web server დაარქივებული 2019-10-01 საიტზე Wayback Machine. (ინგლისური) (რუსული) (ფინური) Heninen.net (ინგლისური) Information about Karelians (ინგლისური) Tracing Finland's eastern border-thisisFINLAND (ინგლისური) Saimaa Canal links two Karelias-thisisFINLAND (ინგლისური) ProKarelia დაარქივებული 2012-10-08 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2018-12-25. ციტირების თარიღი: 2015-01-05. რუსეთის ჩრდილო-დასავლეთის ფედერალური ოკრუგი კარელიის რესპუბლიკა | კომის რესპუბლიკა | არხანგელსკის ოლქი | ვოლოგდის ოლქი | კალინინგრადის ოლქი | ლენინგრადის ოლქი | მურმანსკის ოლქი | ნოვგოროდის ოლქი | ფსკოვის ოლქი | ქალაქი სანქტ-პეტერბურგი | ნენთა ავტონომიური ოკრუგი
კანცეროფობია

კანცეროფობია (ასევე კარცინოფობია) — შიში ავთვისებიანი ახალი წარმონაქმნის მიმართ (იგივე კიბოს დაავადება). ამგვარი შიში ძირითადად წარმოიქმნება ფსიქოლოგიურ ნიადაგზე. კერძოდ, ახლობლის კიბოთი დაღუპვის ან ექიმის წინდაუხედავი დიაგნოზის დასმის შემდეგ. ამ დროს ავადმყოფმა შეიძლება დაირწმუნოს თავი, რომ ის კიბოთია დაავადებული. ამის შედეგად მას ეწყება კიბოს მიმართ პანიკური შიში, რასაც შედეგად მოჰყვება ადამიანის მდგომარეობის გაუარესება — ნერვიული შეტევები, რამაც შეიძლება ფსიქოპატია გამოიწვიოს. კანცეროფობია
კონფორმისტი (ფილმი)

„კონფორმისტი“ (იტალ. Il conformista) — 1970 წლის იტალიური ფილმი, გადაღებული ბერნარდო ბერტოლუჩის მიერ, ალბერტო მორავიას ამავე სახელწოდების რომანის (1951) მიხედვით. ფილმში მთავარ როლებს ასრულებენ ჟან-ლუი ტრენტინიანი, სტეფანია სანდრელი და სხვები. ფილმი იყო იტალიური, ფრანგული და გერმანული კინოკომპანიების ერთობლივი ნამუშევარი. ფილმი ფაშისტური მენტალიტეტის ერთგვარი ანალიზია. მთავარი გმირი მარჩელო კლერიცი მთელს ცხოვრებას სხვების გულის მოგებას ახმარს და იტალიის ფაშისტურ პარტიაში შედის, რათა ბრბოს შეერწყას და მისი ნაწილი გახდეს. ბერტოლუჩი თავის ფილმში იყენებს 1930-იანი წლების დეკორს, რომელიც ფაშისტურ მენტალიტეტთან და ერასთან არის ასოცირებული: საშუალო კლასის საცხოვრებელ ბინებსა და მმართველი ელიტის უზარმაზარ დარბაზებს. ფილმმა მიიღო უმაღლესი შეფასებები კინოკრიტიკოსებისგან. 1971 წელს მას საუკეთესო იტალიური ფილმის წოდება მიენიჭა. თხრობის გართულებული სტრუქტურითა და ნოვატორული კინემატოგრაფიით „კონფორმისტმა“ მნიშვნელოვანი გავლენა იქონია მსოფლიო კინემატოგრაფიის განვითარებაზე, გაუხსნა რა გზა ფსიქოლოგიური დრამების ახალ თაობას, როგორიც იყო „ნათლია“ (1972) და „აპოკალიფსი ახლა“ (1979). გარდა ამისა, ფილმს მიღებული აქვს ბერლინის საერთაშორისო კინოფესტივალის, დავიდ დი დონატელოსა და სატელიტის ჯილდოები. აგრეთვე ნომინირებული იყო ოსკარსა და ოქროს გლობუსზე. საერთო განხილვების საიტ Rotten Tomatoes-ზე ფილმის საერთო რეიტინგია 98% (53 მიმოხილვაზე დაყრდნობით). Alberto Moravia: Der Konformist. Roman (Originaltitel: Il conformista). Deutsch von Percy Eckstein und Wendla Lipsius. Wagenbach, Berlin 2009, 316 S., ISBN 978-3-8031-2620-7 Dietrich Kuhlbrodt: Bernardo Bertolucci. Reihe Film 24, Hanser Verlag, München 1982, ISBN 3-446-13164-7 (essayistische Besprechung) Bernd Kiefer: Der große Irrtum/ Der Konformist. In: Reclam Filmklassiker. Philipp Reclam jun., Stuttgart 1995, ISBN 3-15-009418-6, Band 3, S. 210–213 (allgemeine Übersichtsbesprechung) შეგიძლიათ იხილოთ მედიაფაილები თემაზე „კონფორმისტი“ ვიკისაწყობში. „კონფორმისტი“ — კინოფილმების ინტერნეტ-მონაცემთა ბაზა (ინგლისური) „კონფორმისტი“ — Allmovie-ზე „კონფორმისტი“ — Rotten Tomatoes „კონფორმისტი“ — Metacritic-ზე „კონფორმისტი“ დაარქივებული 2013-02-18 საიტზე Archive.isCategory:Webarchive template archiveis links — RAI International „კონფორმისტი“ დაარქივებული 2011-08-15 საიტზე Wayback Machine. — DBCult Film Institute ↑ Credits (booklet). RaroVideo. 2014. p. 4. BRRVD 088. ↑ Buss, Robin. Italian Films, Il conformista, page 120. London: Anchor Press Ltd. ISBN 0-7134-5900-X. ↑ Joe Sommerlad. (26 ნოემბერი, 2019) Bernardo Bertolucci death: How the late director's The Conformist inspired The Godfather and The Sopranos. Independent. ციტირების თარიღი: 13 აგვისტო, 2019. ↑ Il conformista. კინოფილმების ინტერნეტ-მონაცემთა ბაზა. ციტირების თარიღი: 13 აგვისტო, 2019. ↑ Jeffries, Stuart (2008-02-22). „Bertolucci: Films are a way to kill my father“. The Guardian. ციტირების თარიღი: 2008-10-18. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება) ↑ The Conformist at Rotten Tomatoes. Last accessed: 28 მაისი, 2019.
ჟან-ლუი ტრენტინიანი

ჟან-ლუი ტრენტინიანი (ფრანგ. Jean-Louis Trintignant; დ. 11 დეკემბერი, 1930, პიოლენკი, ვოკლიუზი — გ. 17 ივნისი, 2022, იუზესი, გარის დეპარტამენტი) — ფრანგი მსახიობი, რეჟისორი, სცენარისტი. ცნობილია თავისი როლებით ფილმებში „და ღმერთმა შექმნა ქალი“, „კონფორმისტი“ და „ქალი და მამაკაცი“ და სხვ. ბუნებით მორცხვი და ჩუმი, ჟან-ლუი ტრენტინიანი ბავშვობაში ბიძამისი მორის ტრენტინიანის მსგავსად ავტომრბოლელობაზე ოცნებობდა. მიუხედავად ამისა, ოცი წლის ასაკში ტრენტინიანი პარიზში გადავიდა დრამატურგიის შესასწავლად, სადაც მისი დებიუტი თეატრში 1951 წელს შედგა. რამდენიმე თეატრალურ დადგმაში მონაწილეობის შემდეგ, მისი პირველი გამოჩენა კინოფილმში 1955 წელს შედგა. უკვე მომდევნო წელს მისმა შესრულებამ ბრიჯიტ ბარდოსა და როჯერ ვადიმის გვერდით ფილმში „და ღმერთმა შექმნა ქალი“ მას ვარსკვლავის რეპუტაცია მოუტანა. კლოდ ლელუშის ფილმში „ქალი და მამაკაცი“ (1966) ავტომრბოლელის როლის შესრულებამ კი მას საერთაშორისო აღიარება მოუტანა. ჟან-ლუი ტრენტინიანი კინოფილმების ინტერნეტ-მონაცემთა ბაზაში ჟან-ლუი ტრენტინიანი - ბიოგრაფია on newwavefilm.com ↑ Le Monde
ოტო გროტევოლი

ოტო გროტევოლი (გერმ. Otto Grotewohl; დ. 11 მარტი, 1894, ბრაუნშვაიგი — გ. 21 სექტემბერი, 1964, ბერლინი) — გერმანელი პოლიტიკოსი, გსდპს წევრი. 1949—1964 წლებში გდრს მინისტრთა საბჭოს თავმჯდომარე. Otto Grotewohl: Die Rolle der Arbeiter- und Bauernmacht in der Deutschen Demokratischen Republik Dietz 1956, Auflage: 1. — 300. Tsd., ISBN B0000BITMF Markus Jodl: Amboß oder Hammer? Otto Grotewohl; eine politische Biographie. Aufbau-Taschenbuch, Berlin 1997, ISBN 3-7466-1341-8 Wolfgang Triebel: Gelobt und geschmäht. Wer war Otto Grotewohl? Aufsätze und Interviews mit Zeitzeugen. Trafo-Verl. Weist, Berlin 1998, ISBN 3-89626-133-9 Matthias Loeding, Der Handlungsspielraum des Zentralausschusses (ZA) der SPD in Berlin im Jahre 1945, Dissertation Hannover 2002.
ნეირულაცია

ნეირულაცია — ქორდიანი ცხოველებისა და ადამიანის ჩანასახის განვითარების სტადია, როდესაც ნერვული ფირფიტა წარმოიქმნება და ნერვულ მილად იკვრება. ამ სტადიაზე ჩანასახს ნეირულა ეწოდება. ნეირულაციის პროცესში ჩანასახის ექტოდერმა ზურგის მხარეზე სქელდება და წარმოქმნის ნერვულ ფირფიტას, რომლის კიდეები ერთმანეთს უახლოვდება, ერთდება და ქმნის ნერვულ მილს. მილის ზევით დარჩენილი ექტოდერმის კიდეები ერთმანეთს ერწყმის და გარდაიქმნება მფარავ ეპითელიემად. სრული დანაწევრების მქონე ცხოველების ექტოდერმა იზრდება ზურგის მხარისაკენ და მთლიანად გარს ერტყმის გასტროცელს, რომელიც გარდაიქმნება ნაწლავის ღრუდ. კვერცხის არასრული დანაწევრების მქონე ცხოველებს ღრუ მუცლის მხარეზე ღიად რჩებათ და მის ქვედა კედელს წარმოადგენს დაუნაწევრებელი ყვითრი. შუა ჩანასახოვანი ფურცელი — მეზოდერმა — იყოფა ქორდის ჩანასახად, მის გვერდებზე მდებარე ზურგის სეგმენტებად (სომიტებად), სეგმენტების ფეხებად (ნეფროტომებად) და გვერდით ფირფიტებად. ნეირულაციის ბოლოს ჩანასახის აგებულების სქემა ისეთივეა, როგორც მოზრდილი ორგანიზმისა. ქორქია ი., ქართული საბჭოთა ენციკლოპედია, ტ. 7, თბ., 1984. — გვ. 369.